section_heading: Produkcija
paragraph_text: Do travnja 2010. godine David Fincher je službeno postao redateljem filma.<ref> Snimanje je započelo u Stockholmu u rujnu 2010. godine.<ref> Jeff Cronenweth zamijenio je originalnog kamermana Fredrika Bäckara nakon osam tjedana rada na filmu.<ref> U ranom prosincu 2010. godine snimanje je prebačeno u Zurich prije stanke za Božić. Produkcija se nastavila u studijima Sony i Paramount u Los Angelesu pa se u proljeće vratila u Švedsku. U svibnju 2011. godine studio MGM uplatio je 20% filmskog budžeta te otkupio neka međunarodna televizijska prava.<ref>